
RESPUBLIKINĖS IKIMOKYKLINIO IR PRIEŠMOKYKLINIO UGDYMO MOKYTOJŲ NAUDOJAMŲ METODINIŲ PRIEMONIŲ, SKIRTŲ SOCIALINEI- EMOCINEI PROGRAMAI „KIMOCHIS“ ĮGYVENDINTI, VIRTUALIOS PARODOS 
 „JAUSMŲ LABORATORIJA“ NUOSTATAI

I SKYRIUS
BENDROSIOS NUOSTATOS

1. Respublikinės ikimokyklinio ir priešmokyklinio ugdymo mokytojų metodinių priemonių, skirtų socialinei- emocinei programai  „Kimochis“ įgyvendinti, virtualios parodos ,,Jausmų laboratorija“ nuostatai reglamentuoja parodos tikslus, dalyvius, darbų pateikimo ir grįžtamojo ryšio tvarką.
2. Paroda skirta ikimokyklinio ir priešmokyklinio ugdymo mokytojams pasidalinti idėjomis, gerinant ikimokyklinio ir priešmokyklinio amžiaus vaikų socialinius-emocinius įgūdžius, stiprinant psichikos sveikatą, 
3. Parodą organizuoja Šiaulių lopšelis-darželis „Ąžuoliukas“ Rūdės g. 6, LT – 77151 Šiauliai, tel. (8-41) 523776, el.p. azuoliukas@splius.lt 
4. Parodos koordinatorė – direktoriaus pavaduotoja ugdymui Laima Poškuvienė. poskuviene.laima@gmail.com, tel. (8-41) 523776.
5. Parodos organizatoriai ir rengėjai – priešmokyklinio ugdymo vyresnioji pedagogė Vita Vaitkuvienė kriusa40@gmail.com, ikimokyklinio ugdymo mokytoja Inga Radavičienė ingapost@gmail.com 
6. Parodos nuostatai skelbiami Šiaulių lopšelio – darželio „Ąžuoliukas“ interneto svetainėje, adresu https://azuoliukas.tavodarzelis.lt skiltyje „Naujienos“ ir Facebbok socialinio tinklapio Šiaulių lopšelio-darželio „Ąžuoliukas“ ir ,,Auklėtoja Auklėtojai“ grupių failuose.

II SKYRIUS
TIKSLAI IR UŽDAVINIAI

7. Tikslas–siekiant aukštesnių vaikų pasiekimų socialinių-emocinių gebėjimų srityje, skatinti pedagogus dalintis gerąja darbo patirtimi, kuriant priemones socialinės-emocinės programos „Kimochis“ įgyvendinimui.
8. Uždaviniai:
8.1. sudaryti sąlygas kolegoms dalintis gerąja patirtimi rengiant metodines priemones, skirtas  socialinei- emocinei programai „Kimochis“ įgyvendinimui;
8.2. plėtoti bendradarbiavimą tarp šalies ugdymo įstaigų;
8.3. rengti metodinių priemonių parodą ir parengti metodinių priemonių leidinį.

III SKYRIUS
DALYVIAI, DALYVAVIMO PROJEKTE SĄLYGOS

9. Lietuvos Respublikos ikimokyklinio, priešmokyklinio ugdymo pedagogai, dirbantys švietimo įstaigose,
10. Ikimokyklinio ir priešmokyklinio ugdymo mokytojai virtualiai parodai pateikia savo sukurtos metodinės priemonės nuotrauką (toliau – Priemonė). 
11. Nuotraukoje turi matytis tik sukurta Priemonė.
12. Virtualiai parodai siunčiamos Priemonės nuotraukos dydis neturi viršyti 5 MB,  turi būti JPG formatu, kokybiškos raiškos. Ant  nuotraukos kompiuteriu užpildoma kortelė (naudojant piešimo programą) su informacija: įstaigos pavadinimas, mokytojo vardas, pavardė, metodinės Priemonės pavadinimas.
13. Mokytojas užpildo dalyvio anketą (1 priedas).
14. Mokytojas taip pat pateikia Priemonės aprašymą (2 priedas) turi būti užpildytos visos grafos. Aprašymo apimtis ne didesnė kaip vienas A4 lapas.
15. Nuotraukas, dalyvio anketą, priemonės aprašymą, siųsti nurodytu elektroninio pašto adresu kriusa40@gmail.com iki 2022 m.  gegužės  15  dienos.  Papildoma informacija teikiama tel. nr. 868706284. 
16. Vienas mokytojas gali pateikti neribotą skaičių nuotraukų (metodinių priemonių).
17. Iki 2022 m. birželio 1 d. bus parengtas metodinis leidinys PDF formatu (toliau – Leidinys) ir  eksponuojamas svetainėje https://azuoliukas.tavodarzelis.lt nuo 2022 m. birželio 1 d.

IV SKYRIUS
BAIGIAMOSIOS NUOSTATOS

18. Mokytojams dalyvavusiems virtualioje parodoje bus išduotos metodinės pažymos.
19. Ikimokyklinio ir priešmokyklinio ugdymo mokytojas, pateikdamas Priemonę parodai, patvirtina, kad jis yra priemonės autorius. Už autorinių teisių pažeidimus atsako patys Priemonę pateikę asmenys.
20. Priemonės, atsiųstos vėliau nurodyto termino ar neatitinkančios techninių reikalavimų ir parodos tematikos, neįtraukiamos į parodos sąrašą.
21. Organizatoriai pasilieka teisę atsiųstas nuotraukas, aprašus naudoti neatlygintinai, viešai publikuoti darbus, nurodant autorines teises.
22.  Dalyvavimas parodoje laikomas sutikimu su šiomis sąlygomis.

	Respublikinio ikimokyklinio ir priešmokyklinio ugdymo mokytojų naudojamų metodinių priemonių, skirtų socialinei–emocinei programai  „Kimochis“ įgyvendinti, virtualios parodos ,,Jausmų laboratorija“ nuostatų 
1 priedas


    
 DALYVIO ANKETA

	Mokytojo vardas, pavardė
	

	Kvalifikacinė kategorija
	

	Telefono Nr.
	

	El. paštas
	

	Įstaigos pavadinimas
	

	Įstaigos adresas
	

	Įstaigos kontaktai:
tel. Nr., el. paštas
	




Nuotraukų JPG formatu bei  anketų (Priedas Nr.1) laukiame nuo  2022 m. balandžio 10 d. iki gegužės 15 d. elektroniniu paštu kriusa40@gmail.com
Kontaktinis tel. 868706284, Laima Poškuvienė
























	
	Respublikinio ikimokyklinio ir priešmokyklinio ugdymo mokytojų naudojamų metodinių priemonių, skirtų socialinei- emocinei programai  „Kimochis“ įgyvendinti, virtualios parodos ,,Jausmų laboratorija“ nuostatų 
2 priedas



PRIEMONĖS APRAŠYMAS
	Priemonės pavadinimas
	

	Mokytojo (vardas, pavardė, kvalifikacinė kategorija)
	



	Įstaigos pavadinimas
	

	Anotacija (trumpas aprašymas ir nuotrauka)
	Priemonė skirta: (vaikų amžius, ugdymo sritis, kompetencija)
Priemonę sudaro: (pvz.: emocijų kortelės, dėžutės ir t.t.)
Priemonės naudojimo eiga: (pvz.: vaikams duodama iš spalvotos dėžutės  išsitraukti po vieną kortelę. Išsitraukęs kortelę vaikas įvardija šiandienos emociją ir t.t.) 
 



Priemonės aprašymo apimtis nedidesnė kaip 1 A4 lapas.
